Зыходзячы са ступені абароны, футбольныя шчыткі дзеляцца на два віды: з абаронай шчыкалаткі і ахілавага сухажылля і без яе. Першы тып шчытка забяспечвае больш надзейную ступень абароны шчыкалаткі. Другі выгляд лягчэйшы, зручнейшы, таннейшы, але ён у меншай ступені засцерагае гульца ад магчымых калецтваў. Спартсмены часта аддаюць перавагу шчыткам другога тыпу. Аднак спартыўныя ўрачы раяць ўсё ж такі максімальна абараняць нагу, таму што нават у сяброўскай гульні можна атрымаць вельмі сур'ёзную траўму. Таксама шчыткі падзяляюцца на суцэльныя і са ўстаўкамі (палегчаныя). Палегчаныя шчыткі ў асноўным выкарыстоўваюць маладыя спартсмены. Футбольныя шчыткі абараняюць ад цэлага шэрагу сур'ёзных траўмаў ног. У сучасным прафесіянальным футболе іх выкарыстанне з'яўляецца абавязковым.

Драбушо́ва (трансліт.: Drabušova, руск.: Драбушово) — пасёлак у Бешанковіцкім раёне Віцебскай вобласці. Уваходзіць у склад Вярхоўскага сельсавета.

Жэтуліу Дарнеліс Варгас (парт.: Getúlio Dornelles Vargas; 19 красавіка 1882, Сан-Боржа, Бразілія — 24 жніўня 1954) — бразільскі дзяржаўны і палітычны дзеяч. Юрыст. Дэпутат кангрэса (з 1922), міністр фінансаў (з 1926), губернатар штата Рыу-Гранды-ду-Сул (з 1928). Прэзідэнт Бразіліі ў 1930—1945 і 1951—1954 гадах. У 1945 годзе заснаваў Бразільскую рабочую партыю. Праводзіў курс на памяншэнне эканамічнага і знешнепалітычнага супрацоўніцтва ЗША. Адхілены ад улады ваеннымі; скончыў жыццё самагубствам.

Калі а 10 гадзіне раніцы 20 лістапада войска 18–гадовага шведскага караля падыйшло да Нарвы, у ім налічвалася ўсяго 10 537 чалавек і мелася 37 гармат. Заняўшы пазіцыі на форце Германа, яны пачалі паліць з гармат па рускім. Апошнія адказалі тым самым. Камандуючы левым шведскім флангам — правая рука Карла XII генерал Карл Густаў Рэншэльд — вырашыў прарваць праціўніка ў цэнтры, а шведскі правы фланг на чале з Ота Велінгам павінен быў атакаваць з поўдня лагер Трубяцкога. У сваю чаргу, войска Рэншэльда складалася з дзвюх частак: левай камандаваў палкоўнік Магнус Стэнбак, а правай — генерал Георг Юхан Майдэль. Абедзве часткі падтрымліваліся непасрэдна дзесяццю эскадронамі Рэншэльда. Шведская артылерыя таксама складалася з дзвюх частак: адна — на поўначы (13 гармат), а другая (8 гармат) — каля ўзгорку Германа, усяго ў 200 метрах ад лагеру Трубяцкога.

Універсітэт скарыстаўся сваімі сувязямі з шостай жонкай караля — Кацярынай Пар. Каралева пераканала свайго мужа не закрываць іх, а стварыць новы каледж. Кароль загадаў сфарміраваць новы Трыніці-каледж на аснове некалькіх старых каледжаў і пансіёнаў.

Па адукацыі юрыст. Палітычную дзейнасць пачаў з 16 гадоў у левым студэнцкім руху, затым у шэрагах Народна-сацыялістычнай партыі. У перыяд барацьбы супраць тыраніі Р. Ф. Батысты ўступіў у Рэвалюцыйны рух. У канцы 1958 арыштаваны і высланы з краіны. Пасля перамогі Рэвалюцыі 1959 — міністр па справах рэвалюцыйнай законнасці. З ліпеня 1959 па снежань 1976 прэзідэнт Рэспублікі Куба. Са снежня 1976 член Дзяржаўнага савета. З сакавіка 1962 член Сакратарыята Нацыянальнага кіраўніцтва Адзінай партыі сацыялістычнай рэвалюцыі Кубы. Ганаровы доктар юрыдычных навук МДУ. Не здолеў перанесці смерць жонкі і скончыў жыццё самагубствам.